SODBA SODIŠČA PRVE STOPNJE (četrti senat)
z dne 8. februarja 2007
Zadeva T-318/04
Vladimir Boucek
proti
Komisiji Evropskih skupnosti
„Uradniki – Splošni natečaj – Nepripustitev k pisnim preizkusom – Prepozna vložitev prijave“
Predmet: Tožba zaradi predloga za razglasitev ničnosti odločbe natečajne komisije splošnega natečaja EPSO/A/2/03, s katero je bila
zavrnjena pripustitev tožeče stranke k sodelovanju na pisnih preizkusih navedenega natečaja zaradi prepozne vložitve popolne
prijavne dokumentacije.
Odločitev: Tožba se zavrne. Vsaka stranka nosi svoje stroške.
Povzetek
1.      Uradniki – Natečaj – Organizacija – Pogoji za pripustitev in postopek
(Kadrovski predpisi za uradnike, Priloga III, člena 2 in 5)
2.      Uradniki – Natečaj – Obvestilo o natečaju
(Kadrovski predpisi za uradnike, Priloga III, člena 1(1)(h) in 2)
1.      Dejstvo, da kandidatom na natečajih niso bili po elektronski pošti sporočeni rezultati njihovih predizbirnih testov in povabilo,
naj dopolnijo prijavo, ne pomeni nepravilnosti, zaradi katere je kršeno načelo dobrega upravljanja, če so zainteresirane osebe
prejele zadostne informacije o tem, da jim bodo ti rezultati in povabilo poslani prek osebnega spisa na spletni strani Evropskega
urada za izbor osebja (EPSO), ki so ga morali redno preverjati, in o obdobju, določenem za pošiljanje tega obvestila.
V takih okoliščinah tritedenskega roka, ki je kandidatom dodeljen, da se z zadevnimi informacijami seznanijo na strani EPSO
ter dopolnijo in pošljejo prijavo, ni mogoče šteti za nezadostnega.
(Glej točki 42 in 46.)
2.      Člen 1(1)(h) Priloge III h Kadrovskim predpisom, po katerem mora biti v obvestilu o natečaju podrobno naveden rok za oddajo
prijav, ne zahteva, da se v tem obvestilu določijo roki za pošiljanje prijav in dokazil za dopolnitev prijave, kadar gre za
natečaje, za katere je določeno, da se ti dokumenti pošljejo in pogoji za pripustitev preverijo šele po fazi predizbora. Namen
teh dokumentov je namreč samo dopolniti prijavo, oddano ob vpisu.
(Glej točke od 59 do 61.)
Napotitev na: Sodišče prve stopnje, 26. oktober 2004, Falcone proti Komisiji, T‑207/02, ZOdl. JU, str. I‑A‑305 in II‑1393,
točka 41.